Budrugana Lietuva
„Budrugana Lietuva“ – Lietuvos rankų šešėlių teatras, įkurtas 2017 m. Klaipėdoje. Teatro įkūrėjai – Klaipėdos universiteto Menų akademijos Teatro vaidybos studentai bei jų dėstytojas, režisierius Vytautas V. Landsbergis. Specialios technikos studentai mokėsi Gruzijoje, 1991 m. įkurtame rankų šešėlių teatre „Budrugana Gagra“. Debiutinis spektaklis „Keturi metų laikai“ (rež. Gela Kandelaki) parodytas 2017 m. gegužės 27 d. Gruzijoje, o tų pačių metų birželio 16 d. – ir Klaipėdos kultūros fabriko scenoje.